
Analýza vplyvov na podnikateľské prostredie

Názov materiálu: Návrh zákona, ktorým sa mení a dopĺňa zákon č. 67/2010 Z. z. o podmienkach uvedenia chemických látok a chemických zmesí na trh a o zmene a doplnení niektorých zákonov (chemický zákon) v znení neskorších predpisov 

Predkladateľ: Ministerstvo hospodárstva Slovenskej republiky

3.1 Náklady regulácie
3.1.1 Súhrnná tabuľka nákladov regulácie 	
Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov, náklady goldplatingu[footnoteRef:1] na podnikateľské prostredie.  [1:  Definícia goldplatingu je uvedená v bode 4 časti III. jednotnej metodiky.] 

Nahraďte rovnakou tabuľkou po vyplnení Kalkulačky nákladov podnikateľského prostredia, ktorá je povinnou prílohou tejto analýzy a nájdete ju na webovom sídle MH SR, (ďalej len „Kalkulačka nákladov“):
	
	
	
	
	
	

	
	TYP NÁKLADOV
	Zvýšenie nákladov v € na PP
	Zníženie nákladov v € na PP

	
	A. Dane, odvody, clá a poplatky, ktorých cieľom je znižovať negatívne externality
	0
	0

	
	B. Iné poplatky
	0
	0

	
	C. Sankcie a pokuty
	0
	0

	
	D. Nepriame finančné náklady 
	0
	0

	
	E. Administratívne náklady
	0
	0

	
	Spolu = A+B+C+D+E
	0
	0

	
	
	
	
	
	

	
	Harmonizácia práva EÚ
	Zvýšenie nákladov v € na PP
	Zníženie nákladov v € na PP

	
	F. Úplná harmonizácia práva EÚ
(okrem daní, odvodov, ciel a poplatkov, ktorých cieľom je znižovať negatívne externality)
	0
	0 

	
	G. Goldplating
	0
	0

	
	
	
	
	
	

	
	VÝPOČET PRAVIDLA 1in 2out:
	IN
	OUT

	
	H. Náklady okrem výnimiek = B+D+E-F
	0
	 0






3.1.2 Výpočty vplyvov jednotlivých regulácií na zmeny v nákladoch podnikateľov								
Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):
	P.č.
	Zrozumiteľný a stručný opis regulácie 
(dôvod zvýšenia/zníženia nákladov na PP a dôvod ponechania nákladov na PP, ktoré sú goldplatngom)
	Číslo normy
(zákona, vyhlášky a pod.)
	Lokalizácia
(§, ods., čl.,...)
	Pôvod regulácie: 
SK/EÚ úplná harm./
Goldplating
	Účinnosť regulácie
	Kategória dotk. subjektov
	Počet 
dotk. subjektov spolu 
	Vplyv na 1 podnik. v €
	Vplyv na kateg. dotk. subjekt. v €
	Druh vplyvu
In (zvyšuje náklady) / 
Out (znižuje náklady)
/ Nemení sa
	1in
2out celkom
	Goldplating celkom

	
	
	
	
	
	
	
	
	
	
	
	
	




3.1.3 Doplňujúce informácie k spôsobu výpočtu vplyvov jednotlivých regulácií na zmenu nákladov 
Osobitne pri každej regulácii s vplyvom na PP zhodnotenom v tabuľke č. 2 uveďte doplňujúce informácie tak, aby mohol byť skontrolovaný spôsob a správnosť výpočtov. Uveďte najmä, ako ste vypočítali vplyvy a z akého zdroja ste čerpali početnosti (uveďte aj link na konkrétne štatistiky, ak sú dostupné na internete). Jednotlivé regulácie môžu mať jeden alebo viac typov nákladov (A. Dane, odvody, clá a poplatky, ktorých cieľom je znižovať negatívne externality, B. Iné poplatky, C. Sankcie, D. Nepriame finančné náklady, E. Administratívne náklady). Rozčleňte ich a vypočítajte v súlade s metodickým postupom. 
V tomto prípade nie je možné vykonať kvantifikáciu vplyvov na podnikateľské prostredie.

3.1.4 Odôvodnenie goldplatingu podľa bodu 4 časti III jednotnej metodiky a ďalšie doplňujúce informácie[footnoteRef:2]  [2:  Informácie sa uvádzajú  iba v prípade, ak sa predkladaným návrhom regulácie vykonáva transpozícia smernice EÚ a bol identifikovaný goldplating podľa tabuľky zhody alebo sa vykonáva implementácia nariadenia EÚ s goldplatingom. Informácie sa uvádzajú aj v prípade (ak nejde o transpozíciu smernice EÚ alebo implementáciu nariadenia EÚ), ak sa predloženým návrhom odstraňuje goldplating, ktorého pôvod je v skoršom zachovaní existujúcej právnej úpravy (existujúcich vnútroštátnych požiadaviek).
] 

Požadované informácie uveďte osobitne ku každému identifikovanému goldplatingu (ku každej hodnotenej regulácii s goldplatingom osobitne). 
Uveďte odôvodnenie goldplatingu z hľadiska jeho nespochybniteľnej nevyhnutnosti. Odôvodnenie doložte dôkladným hodnotením prínosov a nákladov. Uveďte zvážené alternatívne riešenia..
Zároveň uveďte konkrétne informácie súvisiace s kategóriou goldplatingu podľa jednotnej metodiky, najmä: na aké subjekty sa nad rámec navrhuje rozšíriť pôsobnosť smernice a z akého dôvodu; aké požiadavky sa navyšujú a na aké subjekty nad rámec minimálnych požiadaviek smernice; aká  menej prísnejšia výnimka alebo úprava vyplývajúca zo smernice nebola využitá a prečo; z akého dôvodu sa navrhujú prísnejšie sankčné režimy; z akého dôvodu sa navrhuje skoršia transpozícia; z akého dôvodu sa ponechávajú v platnosti už existujúce prísnejšie vnútroštátne požiadavky. 
Využitie goldplatingu pri transpozícii alebo implementácii legislatívy EÚ je v zásade nežiadúce, keďže takýto postup môže viesť k zníženiu konkurencieschopnosti domácich podnikov v porovnaní s podnikmi z krajín, kde právne predpisy nie sú natoľko prísne. Využitie goldplatingu predkladateľom je preto prípustné iba vo výnimočných prípadoch, riadne odôvodnených a vysvetlených v analýze vplyvov na podnikateľské prostredie z hľadiska jeho nevyhnutnosti, spoločenského významu, nákladov, prekonzultovaných s dotknutými podnikateľmi a posúdených Komisiou.
Návrh zákona nezakladá golplating.

3.2 Vyhodnotenie konzultácií s podnikateľskými subjektmi pred predbežným pripomienkovým konaním
Uveďte formu konzultácií vrátane zdôvodnenia jej výberu a trvanie konzultácií, termíny stretnutí. Uveďte spôsob oslovenia dotknutých subjektov, zoznam konzultujúcich subjektov, tiež link na webovú stránku, na ktorej boli konzultácie zverejnené. 
Uveďte hlavné body konzultácií a ich závery. 
Uveďte zoznam predložených alternatívnych riešení problematiky od konzultujúcich subjektov, ako aj návrhy od konzultujúcich subjektov na zníženie nákladov regulácií na PP, ktoré neboli akceptované a dôvod neakceptovania. 
Alternatívne namiesto vypĺňania bodu 3.2 môžete uviesť ako samostatnú prílohu tejto analýzy Záznam z konzultácií obsahujúci požadované informácie. 
Podnikateľské subjekty boli o príprave návrhu zákona informované prostredníctvom predbežnej informácie zverejnenej na právnom a informačnom portáli Slov-Lex (PI/2026/28) (Legislatívny proces - PI/2026/28). Mali možnosť sa zapojiť do prípravy uvedeného návrhu zákona formou zasielania vyjadrení v termíne od 9. februára 2026 do 20. februára 2026. V uvedenom termíne boli uplatnené 2 vyjadrenia za Klub 500 a Republikovú úniu zamestnávateľov Slovenskej republiky (RÚZ). Ich vyjadrenia sa týkali umožnenia konzultácie k pripravovanému návrhu novely zákona. O účasť na konzultáciách následne prejavila záujem aj Asociácia zamestnávateľských zväzov a združení Slovenskej republiky (AZZZ). 
Predkladateľ si zvolil ako najvhodnejšiu kombinovanú formu konzultácií – jedno osobné rokovanie s následnou lehotou na zaslanie písomných vyjadrení. Osobné rokovanie sa uskutočnilo dňa 12. marca 2026 v priestoroch jeho sídla, pričom sa ho zúčastnili zástupcovia Klubu 500 a AZZZ. Ešte predtým, dňa 6. marca 2026, bola trom pozvaným subjektom (Klubu 500, AZZZ a RÚZ) zaslaná prezentácia s dôvodmi novelizácie a stručným prehľadom plánovaných zmien. Na predmetnom rokovaní boli najskôr prítomným bližšie predstavené plánované zmeny zákona a ich účel, a to s pomocou uvedenej prezentácie. Potom nasledovala diskusia, v rámci ktorej zaznela jedna vecná pripomienka zo strany AZZZ. Klubu 500, AZZZ a RÚZ bola poskytnutá ešte dodatočná lehota do konca marca 2026 na predloženie vyjadrenia k pripravovaným zmenám zákona z pohľadu možných vplyvov na podnikateľské prostredie.
Keďže vecná pripomienka prednesená na osobnom stretnutí zo strany AZZZ sa týkala kontrolnej činnosti, konkrétne predĺženia objektívnej lehoty zodpovednosti za správne delikty z päť na desať rokov, predkladateľ oslovil dotknutý kontrolný orgán so žiadosťou o vyjadrenie k jej obsahu. V dohodnutej lehote do konca marca 2026 predkladateľ neobdržal zo strany oslovených podnikateľských združení žiadne vyjadrenie k pripravovaným zmenám zákona z pohľadu možných vplyvov na podnikateľské prostredie. Dňa 14. apríla 2026 bola preto pozvaným podnikateľským združeniam zaslaná správa o ukončení konzultácií. Zároveň v rámci tejto správy boli jej adresáti oboznámení s vyjadrením kontrolného orgánu k jedinej vznesenej pripomienke a s jeho argumentáciou, prečo je pripomienkovaný návrh zmeny potrebný s prihliadnutím na priamo uplatniteľnú legislatívu Európskej únie a prečo ním nevznikne záťaž pre podnikateľské prostredie navýšením nákladov. Táto argumentácia je premietnutá v osobitnej časti dôvodovej správy k novelizačnému bodu č. 73.

[bookmark: _Hlk47698091]3.3 Vplyvy na konkurencieschopnosť a produktivitu
Dochádza k vytvoreniu resp. k zmene bariér na trhu? 
Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)? 
Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)? 
Ovplyvní dostupnosť základných zdrojov (financie, pracovná sila, suroviny, mechanizmy, energie atď.)? 
Ovplyvňuje zmena regulácie inovácie, vedu a výskum?
Ak bol identifikovaný goldplating, prispieva k zníženiu konkurencieschopnosti a produktivity? Akým spôsobom?
Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ?

Konkurencieschopnosť:
Na základe uvedených odpovedí zaškrtnite a popíšte, či materiál konkurencieschopnosť:
☐ zvyšuje  	x nemení	☐ znižuje

Produktivita:
Aký má materiál vplyv na zmenu pomeru medzi produkciou podnikov a ich nákladmi? 

Na základe uvedenej odpovede zaškrtnite a popíšte, či materiál produktivitu:
☐ zvyšuje  	x nemení	☐ znižuje

3.4  Iné vplyvy na podnikateľské prostredie 
Ak má materiál vplyvy na PP, ktoré nemožno zaradiť do predchádzajúcich častí, či už pozitívne alebo negatívne, tu ich uveďte.  Patria sem: 
1. vplyvy súvisiace so žiadosťami o alebo prijímaním dotácií, fondov, štátnej pomoci a čerpaním iných obdobných foriem podpory zo strany štátu, keďže sú sprievodným javom uchádzania sa či získania benefitov, na ktoré nie je právny nárok priamo zo zákona, ale vzniká na základe prejavu vôle dotknutého subjektu;
Návrh zákona nemá tento typ vplyvov.

1. regulované ceny podľa zákona č. 18/1996 Z. z. o cenách;
Návrh zákona nemá tento typ vplyvov.

1. iné vplyvy, ktoré predpokladá materiál, ale nemožno ich zaradiť do častí 3.1 a 3.3.,
Návrh zákona má potenciálne vplyvy na podnikateľské prostredie v nasledovných oblastiach navrhovaných zmien:
· Pozitívny vplyv: Právna úprava v oblasti osvedčenia o dodržiavaní zásad správnej laboratórnej praxe (SLP) sa rozširuje o nanomateriály a zdravotnícke pomôcky. To znamená, že držiteľ tohto osvedčenia (testovacie pracovisko, napr. laboratórium) môže po jeho získaní pre danú oblasť štúdií vykonávať neklinické štúdie testovaním aj nanomateriálov a zdravotníckych pomôcok, čím sa rozširuje jeho podnikateľské portfólio.  
Testovacie pracoviská však nežiadajú Slovenskú národnú akreditačnú službu (SNAS) o povolenie vykonať štúdie na určitom type látok (napr. prípravky na ochranu rastlín, humánne lieky, nanomateriály, zdravotnícke pomôcky ....atď.), ale žiadajú o možnosť vykonávať určitú oblasť štúdií - napr. toxikologické štúdie, ekotoxikologické štúdie, poľné štúdie s pesticídmi alebo analytické (záleží na zameraní pracoviska). Následne na vydanom osvedčení o súlade so SLP je uvedená oblasť, v ktorej pracovisko vykonáva neklinické štúdie. Typ látok, ktoré testujú, závisí od požiadaviek jednotlivých objednávateľov. Takže SNAS nedisponuje dátami, či sa rozšírenie o nanomateriály a zdravotnícke pomôcky pozitívne dotklo podnikateľov (testovacích pracovísk) na Slovensku tým, že mohli získať objednávky na neklinické štúdie týkajúce sa predmetných látok. Preto sa tento vplyv, ktorý je vo svojej podstate pozitívny, nedá kvantifikovať.
· Pozitívny vplyv: Odstránenie neaktuálnych alebo v praxi neuplatňovaných postupov v oblasti SLP sa dotýka žiadateľov o vydanie osvedčenia o dodržiavaní SLP, ktorými sú testovacie pracoviská vykonávajúce neklinické štúdie (laboratóriá, skleníky a polia). Žiadosti sa už podávajú podľa zákona č. 53/2023 Z. z. elektronicky prostredníctvom informačného systému, nie písomne. SNAS koná na základe tejto žiadosti a neuzatvára so žiadateľmi žiadnu zmluvu. Preto sa aj možnosť zobrať žiadosť späť už neviaže na čas pred uzavretím zmluvy, ale žiadosť je možné zobrať späť kedykoľvek počas konania.

· Pozitívny vplyv: Návrhom zmeny pojmu „výrobca“ na vhodnejší / primeranejší novozavedený pojem „hospodársky subjekt“ ako subjektu povinnosti podľa nového nariadenia EÚ 2026/405 o detergentoch ide o spresnenie terminológie, čo môže byť pozitívne pre dotknuté podnikateľské subjekty, ktoré na základe tohto spresnenia vedia lepšie určiť, či sa ich povinnosť týka.
K zmene pojmu „výrobca“ na „hospodársky subjekt“ na úrovni Európskej únie došlo z dôvodu potreby precizovania pojmu, pričom požiadavka vzišla z potrieb aplikačnej praxe. Definícia výrobcu podľa aktuálne uplatňovaného („starého“)  nariadenia o detergentoch nepredstavuje len výrobcu v klasickom ponímaní, ale subjekt zodpovedajúci za umiestnenie detergentu a povrchovo aktívnej látky na trh. Výrobcom je podľa tejto definície najmä výrobca, ale aj dovozca, baliar pracujúci na vlastnú päsť alebo akákoľvek iná osoba, ktorá mení vlastnosti detergentu alebo povrchovo aktívnej látky pre detergent alebo vytvára alebo mení ich označenie, sa považuje za výrobcu. Distribútor, ktorý nezmení vlastnosti, označovanie alebo balenie detergentu alebo povrchovo aktívnej látky pre detergent sa nepovažuje za výrobcu, okrem prípadov, keď koná ako výrobca. Z toho zároveň vyplýva, že navrhovanú zmenu nemožno vnímať ako rozšírenie povinnosti na viaceré subjekty, pretože pojem výrobca zahŕňal už podľa pôvodnej definície aj subjekty iné ako výrobca, ktoré sa teraz podraďujú pod spoločný pojem „hospodárske subjekty“. Ako bolo uvedené vyššie, ide o precizovanie pojmu definujúceho subjekt danej povinnosti označovať a baliť detergenty a povrchovo aktívne látky.

· K navrhovanému predĺženiu objektívnej lehoty na zánik zodpovednosti za správny delikt z piatich na desať rokov, ktorým sa zabezpečuje súlad s legislatívou Európskej únie:
Podľa príslušnej legislatívy Európskej únie (tzv. nariadenia REACH, tzv. nariadenia CLP a aj nového nariadenia o detergentoch) musia byť sankcie stanovené členskými štátmi účinné, primerané a odrádzajúce. Ak však nie je možné sankciu uložiť z dôvodu uplynutia objektívnej lehoty, dochádza k oslabeniu odrádzajúceho účinku sankcií a tým aj k zníženiu úrovne ochrany ľudského zdravia a životného prostredia. Predĺžením tejto lehoty nevznikne záťaž pre podnikateľské prostredie, pretože podľa aktuálne účinných nariadení Európskej únie (tzv. REACH, tzv. CLP a aj nového nariadenia o detergentoch) majú príslušné subjekty dodávateľského reťazca povinnosť uchovávať informácie a dokumentáciu (najmenej) počas desiatich rokov. Predmetné právne predpisy sú v Slovenskej republike priamo uplatniteľné, t. j. táto povinnosť musí byť bez potreby vnútroštátnej právnej úpravy zo strany povinných subjektov dodržiavaná.
Nejedná sa o návrh zavedenia novej povinnosti pre podnikateľské prostredie, ale navrhovaná zmena de facto znamená, že možnosť kontroly sa potvrdzuje a stabilizuje na dlhšie obdobie. 

· Negatívny vplyv: Navrhované predĺženie objektívnej lehoty z jedného na tri roky znamená, že kontrolný orgán bude môcť uložiť kontrolovanému subjektu (podnikateľovi) poriadkovú pokutu za marenie alebo sťaženie výkonu kontroly do troch rokov (namiesto aktuálneho jedného roka) odo dňa, keď k takému konaniu došlo. Navrhované vypustenie subjektívnej lehoty znamená, že už sa možnosť uložiť poriadkovú pokutu nebude viazať na moment, kedy sa kontrolný orgán dozvie o marení alebo sťažení výkonu kontroly. Možnosť uložiť poriadkovú pokutu tak bude vymedzená len objektívnou skutočnosťou, kedy k takému konaniu došlo. Počas konzultácií s podnikateľskými združeniami tieto neidentifikovali žiadny vplyv na podnikateľské prostredie pri tomto návrhu. Vo svojej podstate táto zmena predstavuje posilnenie zabezpečenia riadneho priebehu kontroly a má teda posilniť aj odrádzajúcu funkciu tejto sankcie.
Ide síce o úpravu sankčného režimu, ktorá nezavádza nové povinnosti ani nezvyšuje administratívne náklady pre podnikateľské prostredie, avšak predstavuje zmenu právnej istoty podnikateľských subjektov z pohľadu dĺžky obdobia, počas ktorého môže dôjsť k uloženiu sankcie.

· Negatívny vplyv: Týka sa výrobcov detergentov a povrchovo aktívnych látok – so začiatkom uplatňovania nového nariadenia EÚ o detergentoch od 23.09.2029 zanikne možnosť udelenia výnimky z požiadaviek na biologickú odbúrateľnosť. Výnimky je dovtedy možné udeliť pre detergenty, ktoré nedosahujú predpísané parametre biologickej odbúrateľnosti. V Slovenskej republike podnikatelia počas cca 20 rokov legislatívneho zakotvenia možnosti podania žiadosti o výnimku nikdy tento inštitút nevyužili, požiadavky na biologickú odbúrateľnosť teda spĺňali. Z uvedeného dôvodu nie je možné tento potenciálne negatívny vplyv na podnikateľské prostredie v podmienkach Slovenskej republiky kvantifikovať.  

1. iné vplyvy podľa písm. a) až c), ktoré sú goldplatingom.
Návrh zákona nemá tento typ vplyvov, návrh zákona nezakladá goldplating.

